**COMPONENTA INȚIALĂ**

**A** **PLANULUI DE SELECȚIE PENTRU POZIȚIILE DE**

**MEMBRI ÎN CONSILIUL DE ADMINISTRAȚIE AL SOCIETĂȚII ANTIBIOTICE S.A.**

Conform art. 1 alin 4 din Anexa nr 1 la HG 639/2023, prezenta componentă inițială cuprinde scrisoarea de aşteptări, aspectele-cheie ale procedurii de selecție, calendarul, părţile responsabile şi rolurile acestora, riscurile identificate, documentele ce trebuie depuse până la numirea administratorilor.

1. **SCRISOAREA DE AȘTEPTĂRI** – anexată prezentei componente inițiale
2. **ASPECTELE CHEIE ALE PROCEDURII**
3. Informații generale

Antibiotice SA este societate comercială pe acțiuni, organizată în conformitate cu prevederile Legii nr. 31/1990, OUG 109/2011, precum și ale actului constitutiv.

Obiectul de activitate: fabricarea produselor farmaceutice de bază, cod CAEN 2110

Societatea este listată la Bursa De Valori București, din anul 1997 la categoria Premium, fiind reglementată de legislația specifică pieței de capital, respectiv Legea nr. 24/2017 privind emitenţii de instrumente financiare şi operaţiuni de piaţă și Regulamentul nr. 5/2018 privind emitenţii de instrumente financiare şi operaţiuni de piaţă.

Structura acționariatului:

Actionar Actiuni Procent

MINISTERUL SANATATII loc. BUCURESTI jud. SECTOR 1 355.925.135 53,0173 %

INFINITY CAPITAL INVESTMENTS S.A. loc. CRAIOVA jud. DOLJ 197.475.826 29,4153 %

Pers.Fizice 86.399.526 12,8697 %

Pers.Juridice 31.537.553 4,6977 %

TOTAL 671.338.040 100 %

Autoritatea Publică Tutelară conform OUG nr. 109/2011 privind guvernanța corporativă a întreprinderilor publice : Ministerul Sănătății.

Organele de conducere: Adunarea Generală a Acționarilor, Consiliul de Administrație, Directorul General.

Număr membri consiliu de administrație : 7 (șapte).

Mandatul consiliului în funcție : 18.04.2020 – 18.04.2024 prelungit cu mandate provizorii până la data de 16.09.2024.

Data declanșării procedurii de selecție : 14.09.2023.

Solicitare de reînnoire mandat pentru 1 (un) administrator : 12.10.2023.

1. Principii

Prezenta componentă inițială a planului de selecție este întocmită în scopul recrutării și selecției a 7 (șapte) membri în Consiliul de Administrație al Antibiotice S.A., cu respectarea prevederilor O.U.G. nr. 109/2011 și ale H.G. nr. 639/2023. Șase membri sunt selectați prin procedura prevăzută de art. 29 din OUG nr. 109/2011 și art. 2 și următoarele până la art. 23 din HG nr. 639/2023. Un membru al consiliului a solicitat reînnoirea mandatului în conformitate cu prevederile art. 29 alin 14 din OUG nr. 109/2011 și art. 25 din HG nr. 639/2023.

Procedura de selecție a candidaților pentru poziția de membru al Consiliului de Administraţie la Societatea Antibiotice S.A. se realizează cu respectarea principiilor nediscriminării, tratamentului egal și transparenței și cu luarea în considerare a specificului domeniului de activitate al întreprinderii publice.

Procedura de selecție se realizează cu scopul de a asigura transparența selecției și profesionalismul membrilor consiliului de administrație, potrivit standardelor de guvernanță corporativă a întreprinderilor publice și conține informațiile primare ale selecției candidaților pentru funcția de membru în Consiliul de Administrație al Societății Antibiotice S.A. conform cerințelor și specificațiilor cuprinse în HG nr. 639/2023, OUG nr. 109/2011, Legea nr. 31/1990 și Actul Constitutiv al Societății.

1. Data declanșării

Data de începere a procedurii de selecție, conform prevederilor art. 3 alin. 1 lit. b) din Anexa nr. 1 la H.G. nr. 639/2023 este data la care Adunarea Generală a Acționarilor a hotărât declanșarea procedurii de selecție a membrilor Consiliului de Administrație.

Prin Hotărârea nr. 4/14.09.2023, Adunarea Generală Ordinară a Acționarilor a aprobat declanșarea procedurii de selecție a administratorilor societății conform prevederilor art. 3, alin. 1 din Anexa nr. 1 a H.G. nr. 639/2023 pentru aprobarea normelor metodologice de aplicare a Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, corelate cu cele ale art. 28, alin 51 din Ordonanţa de urgenţă nr. 109/2011 privind guvernanţa corporativă a întreprinderilor publice, inclusiv prin solicitarea de reînnoire a mandatelor pentru administratorii a căror activitate a fost evaluată favorabil, conform prevederilor art. 29, alin 14, din OUG nr. 109/2011 privind guvernanța corporativă a întreprinderilor publice și art. 25 din Anexa nr. 1 a H.G. nr. 639/2023 pentru aprobarea normelor metodologice de aplicare a Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice.

1. Data notificării Autorității Publice Tutelare și a AMEPIP cu privire la declanșarea procedurii

În 14.09.2023 consiliul de administrație al întreprinderii publice a notificat Ministerul Sănătății ca Autoritate Publică Tutelară și AMEPIP ca autoritate cu rolul de a stabili politica de guvernanţă corporativă, de a coordona implementarea regulilor în domeniu la nivelul autorităţilor publice tutelare, de a le monitoriza şi evalua, respectiv de a aplica sancţiuni pentru abaterile identificate.

1. Data operaționalizării AMEPIP

Agenția Pentru Monitorizarea și Evaluarea Performanțelor Întreprinderilor Publice a devenit operațională în data de 06.03.2024 .

1. **CALENDARUL**

**Selecție administratori**

|  |  |  |  |  |
| --- | --- | --- | --- | --- |
| **Nr.** | **Actiune** | **Responsabil** | **Termen** | **Document/Observatii** |
| 1 | Declansarea procedurii de selectie | AGA | 14.09.2023 | Hotararea AGA nr 4/14.09.2023 |
| 2 | Notificarea Autorității Publice Tutelare  | Consiliul de Administrație  | 14.09.2023  | Notificarea 2982P/14.09.2023  |
| 3 | Notificare AMEPIP  | Consiiul de Adminsitrație | 14.09.2023 | Notificarea 2982P/14.09.2023 |
| 4 | Operaționalizarea AMEPIP  | Ministerul Sănătății  | 06.03.2024 | Adresa de informare emisă de AMEPIP |
| 5 | Desemnare membri în Comisia de Selectie și Nominalizare  | AMEPIP  | 09.04.2024 | Ordin AMEPIP 174/09.04.2024 |
| 6 | Selectare / desemnare expert independent  | AMEPIP  | 09.04.2024 | Ordin AMEPIP 174/09.04.2024 |
| 7 | Elaborarea componentei initiale a Planului de selectie  | Ministerul Sănătății | 23.04.2024 | Componenta inițială a planului de selecție  |
| 8 | Publicarea componentei initiale a Planului de selectie | Ministerul Sănătății | 24.04.2024 | Hotărârea AGA nr. 4/14.09.2023, Anunț privind operaționalizarea AMEPIP din 06.03.2024, Ordin 174/09.04.2024 al AMEPIP, Componenta inițială a planului de selecție Scrisoarea de Așteptări  |
| 9 | Definitivarea si aprobarea componentei initiale a Planului de selectie | Ministerul Sănătății | 07.05.2024 | Ordin nr. /.........05.2024 al Ministerului Sănătății |
| 10 | Desemnare Comisie de Selectie și Nominalizare  | Ministerul Sănătății  | 07.05.2024 | Ordin nr. /.........05.2024 al Ministerului Sănătății |
| 11 | Elaborarea componentei integrale a Planului de selectie | Comisia de Selectie și Nominalizare  | 17.05.2024 | Se vor finaliza după stabilirea comisiei de selecție și nominalizare  |
| 12 | Publicarea componentei integrale a Planului de selectie | Ministerul Sănătății | 17.05.2024 | Se vor finaliza după stabilirea comisiei de selecție și nominalizare  |
| 13 | Definitivarea componentei integrale a Planului de selectie | Ministerul Sănătății | 23.05.2024 | Se vor finaliza după stabilirea comisiei de selecție și nominalizare  |
| 14 | Aprobarea componentei integrale a Planului de selectie | Adunarea Generală a Acționarilor SC Antibiotice SA | 28.05.2024  | Se vor finaliza după stabilirea comisiei de selecție și nominalizare |
| 15 | Publicare anunt selectie | MS/Presedinte CA | 29.05.2024 | Se vor finaliza după stabilirea comisiei de selecție și nominalizare  |
| 16 | Depunere candidaturi |  | 01.07.2024 | Se vor finaliza după stabilirea comisiei de selecție și nominalizare  |
| 17 | Evaluare cantitativa a dosarelor si intocmire lista lunga de candidati | Comisia de Selectie și Nominalizare  | 03.07.2024 | Se vor finaliza după stabilirea comisiei de selecție și nominalizare  |
| 18 | Evaluare candidati din lista lunga, acordare de punctaje si intocmire lista scurta de candidati | Comisia de Selectie și Nominalizare  | 05.07.2024 | Se vor finaliza după stabilirea comisiei de selecție și nominalizare  |
| 19 | Interviu cu candidatii de pe lista scurta, intocmire clasament si intocmire  | Comisia de Selectie și Nominalizare  | 22/23.07.2024 | Se vor finaliza după stabilirea comisiei de selecție și nominalizare  |
| 20 | Transmitere Raport final la AMEPIP pentru avizare | Comisia de Selectie și Nominalizare  | 24.07.2024 | Se vor finaliza după stabilirea comisiei de selecție și nominalizare  |
| 21 | Emitere aviz AMEPIP  | AMEPIP | 29.07.2024 | Se vor finaliza după stabilirea comisiei de selecție și nominalizare  |
| 22 | Publicare Raport final pe pagina web a MS, AMEPIP si Antibiotice SA | MS/AMEPIP/Presedinte CA | 05.08.2024  | Se vor finaliza după stabilirea comisiei de selecție și nominalizare  |
| 23 | Convocare AGA pentru desemnarea administratorilor selectați/ mandate reînnoite | Ministerul Sănătății | 06.08.2024 | Se vor finaliza după stabilirea comisiei de selecție și nominalizare  |
| 24  | Ședința AGA pentru desemnarea administratorilor selectați / mandate reînnoite | Acționarii societății  | 10.09.2024 | Se vor finaliza după stabilirea comisiei de selecție și nominalizare  |

**Reînnoire mandate administratori**

|  |  |  |  |  |
| --- | --- | --- | --- | --- |
| **Nr.** | **Actiune** | **Responsabil** | **Termen** | **Document/Observatii** |
| 1 | Declansarea procedurii de selectie | AGA | 14.09.2023 | Hotararea AGA nr 4/14.09.2023 |
| 2 | Notificarea Autorității Publice Tutelare  | Consiliul de Administrație  | 14.09.2023  | Notificarea 2982P/14.09.2023  |
| 3 | Notificare AMEPIP  | Consiiul de Adminsitrație | 14.09.2023 | Notificarea 2982P/14.09.2023 |
| 4  | Solicitare reînnoire mandat  | Administratorul care a fost evaluat favorabil  | 12.10.2023  | Solicitare Reînnoire mandat nr 3212P/12.10.2023  |
| 5 | Declaratie de intentie pentru aderarea la Scrisoarea de Asteptări  | Administratorul care a fost evaluat favorabil | 12.10.2023  | Solicitare Reînnoire mandat nr 3212P/12.10.2023  |
| 6 | Raport privind reînnoirea mandatului  | Departament guvernanță corporativă Ministerul Sănătății  | 04.12.2023  | Referat aprobare nr. 22189/04.12.2023  |
| 7 | Aviz AMEPIP  | AMEPIP  | În 10 zile de la primirea documentației trimise de Autoritatea Publică Tutelară | Aviz AMEPIP  |
| 8 | Ordin al Ministrului Sănătății pentru reînnoire mandat  | Ministerul Sănătății  | În 45 de zile de la data solicitării  | Ordin al Ministerului Sănătății |
| 9  | Hotărâre AGA pentru desemnare ca administrator  | Acționarii societății | 10.09.2024 | Se vor finaliza după stabilirea comisiei de selecție și nominalizare  |

1. **PĂRȚILE RESPONSABILE ȘI ROLURILE ACESTORA**

Prezenta secțiune definește principalele atribuții ce revin părților implicate în procesul de selecție pentru membrii Consiliului de Administrație al Antibiotice S.A. în scopul unei bune gestionări a procesului de selecție.

**a. Adunarea Generală a Acționarilor are următoarele competente:**

- decide asupra declanșării procedurii de selecție a membrilor Consiliului de Administrație;

- aprobă componenta integrală a planului de selecție,

- desemnează administratorii selectați,

- desemnează administratorii al căror mandat a fost reînnoit.

**b. Consiliul de Administrație are următoarele competențe :**

- notifică Autoritatea cu privire la declanșarea procedurii de selecție

- notifică AMEPIP cu privire la declanșarea procedurii de selecție

- convoacă Adunarea Generală a Acționarilor atunci când este necesar.

**b. Ministerul Sănătatii are următoarele competențe:**

-desemnează doi membri in comisia de selectie,

-infiinteaza comisia de selectie prin act administrativ,

-elaborează şi publică proiectul componentei iniţiale a planului de selecţie pe pagina de internet proprie şi a întreprinderii publice,

- consultă acţionarii/asociaţii ce detin cel puţin 5% din capitalul social în vederea definitivării componentei iniţiale a planului de selecţie,

- asigură secretariatul comisiei de selecţie şi nominalizare,

 -elaborează profilul consiliului și profilul candidatului,

 -publica proiectul profilului consiliului pe pagina proprie de internet, pe pagina întreprinderii publice şi îl transmite AMEPIP, stabilind termenul-limită pentru formularea de propuneri de catre actionarii care detin cel puţin 5% din capitalul social al întreprinderii publice,

- aprobă componenta integrală a planului de selecție,

-evalueaza activitatea administratorilor în funcţie care solicită reînnoirea mandatului,

- aproba prin act administrativ reinnoirea mandatelor pentru administratorii care au solicitat, în termen de 45 de zile

- publică anunțul privind selecția membrilor Consiliului de Administrație în cel puțin două ziare economice și/sau financiare cu largă răspândire și pe pagina de internet a întreprinderii publice, cu cel puţin 30 de zile înainte de data-limită pentru depunerea candidaturilor,

* convoacă Adunarea Generală a Acționarilor, după finalizarea procedurii de selecție în vederea desemnării administratorilor selectați

**c. AMEPIP are următoarele competențe:**

-desemnează, prin ordin al preşedintelui, doi membri în comisia de selecţie şi nominalizare;

 -comunică Ministerului, respectiv întreprinderii publice ordinul preşedintelui de desemnare a membrilor in comisia de selectie, precum şi informaţii privind expertul independent selectat

-primeşte raportul final al comisiei de selecţie şi nominalizare de la Minister, în termen de 3 zile lucrătoare de la finalizarea procedurilor de selecţie şi nominalizare a administratorilor.

-în termen de 10 zile de la data primirii raportului, emite un aviz conform prin care aprobă sau anulează procedura, dispunând măsuri de remediere astfel cum acestea vor fi reglementate prin normele metodologice de aplicare a O.U.G. nr. 109/2011

-se pronunţă cu privire la solicitarea de reînnoire a mandatului administratorilor, daca este cazul si emite avizul în termen de 10 zile, de la primirea raportului întocmit de compartimentul de guvernanţă corporativă din cadrul autorităţii publice tutelare

**d. Comisia de Selecție are următoarele competențe:**

- stabileşte criteriile pentru evaluarea colectivă sau individuală a candidaţilor pentru postul de membru în consiliu,

- alcătuieşte lista lungă a candidatilor,

- evalueaza candidatii,

- alcătuieşte lista scurta a candidatilor,

- întocmește raportul final și îl transmite AMEPIP spre avizare.

Conform Art. 7. din Anexa 1 la HG 639/2023: ”(1) Comisia de selecţie şi nominalizare se înfiinţează prin act administrativ al autorităţii publice tutelare, conform prevederilor art. 49 din Ordonanţa de urgenţă a Guvernului nr. 109/2011 şi ale art. 3-6 din prezentele norme metodologice. (2) Preşedintele comisiei de selecţie şi nominalizare este desemnat dintre reprezentanţii autorităţii publice tutelare. (3) Autoritatea publică tutelară asigură secretariatul comisiei de selecţie şi nominalizare.”

Conform art Art. 49. din OUG 109/2011: ”(1) Comisia de selecţie şi nominalizare constituită la nivelul autorităţilor publice tutelare centrale are următoarea componenţă: a) 2 membri desemnaţi prin ordin de către conducătorul autorităţii publice tutelare; b) 2 membri desemnaţi de AMEPIP, prin ordin al preşedintelui; c) un expert independent, selectat de AMEPIP. (2) Preşedintele comisiei de selecţie şi nominalizare este desemnat dintre reprezentanţii autorităţii publice tutelare.”

**e. Expertul Independent**

Conform prevederilor art. 4 din Anexa nr. 1 la H.G. nr. 639/2023 Agenția pentru Monitorizarea și Evaluarea Performanțelor Întreprinderilor Publice declanşează procedura de selecţie a expertului independent sau desemnează expertul independent, selectat anterior, în conformitate cu dispoziţiile Legii nr. 98/2016 privind achiziţiile publice și va comunica Ministerului Sănătății și Antibiotice S.A. ordinul preşedintelui prevăzut la art. 4, alin 1, lit. a), din Anexa nr. 1 la H.G. nr. 639/2023 precum şi informaţii privind expertul independent selectat.

1. **Riscurile Identificate**

Nerespectarea termenelor și condițiilor din HG 639/2023, datorită operaționalizării cu întârziere a AMEPIP.

Neclarități în ceea ce privește modul de aplicare a art. 401 din OUG nr. 109/2011 privind guvernanța corporativă a întreprinderilor publice.

Neclarități în ceea ce privește competențele privind aprobarea componentei integrale a planului de selecție.

Lipsa unor candidați care să respecte integral cerințele privind profesiile și experiența necesară în administrarea întreprinderilor publice.

Neîndeplinirea în termenele legale a fiecărui act din procedura de selecție.

1. **Documentele ce trebuie depuse până la numirea administratorilor**

Hotărârea AGA privind declanșarea procedurii de selecție și reînnoire

Notificarea Autorității Publice Tutelare

Conform art 3 alin 1 lit b din Anexa 1 la HG 639/2023, prin Notificarea nr. 2982 P/14.09.2023 Societatea Antibiotice S.A. a comunicat de îndată Autorității Publice Tutelare Hotărârea nr. 4 /14.09.2023 a Adunării Generale a Acționarilor privind declanșarea procedurii de selecție și de reînnoire a mandatelor .

Notificarea AMEPIP

Conform art 3 alin 3 din Anexa 1 la HG 639/2023, Consiliul de Administrație a notificat AMEPIP, în termen de 2 zile lucrătoare de la data adoptării actelor administrative/hotărârilor adunării generale prevăzute la alin. (1), cu privire la declanşarea procedurilor de selecţie.

Solicitarea de reînnoire a mandatului de către administratorii în funcţie a căror activitate a fost evaluată favorabil prin cel puţin două rapoarte anuale .

Conform art. 25 din Anexa nr. 1 la HG 639/2023 administratorii în funcţie a căror activitate a fost evaluată favorabil prin cel puţin două rapoarte anuale pot solicita reînnoirea mandatului.

Solicitarea reînnoirii mandatului se realizează cu 6 luni înainte de expirarea acestuia, după declanşarea procedurii de selecţie şi aprobarea planului de selecţie.

Raportul privind reînnoirea mandatului emis de Ministerul Sănătății

Conform art. 25 din Anexa nr. 1 la HG 639/2023 Compartimentul de guvernanţă corporativă din cadrul autorităţii publice tutelare, pe baza rapoartelor de evaluare anuale prevăzute la alin. (1) şi a declaraţiei de intenţie prevăzute la alin. (4), întocmeşte raportul privind reînnoirea mandatului, care se prezintă conducătorului autorităţii publice tutelare. Dacă raportul este aprobat, acesta se comunică AMEPIP în vederea emiterii avizului conform.

Reînnoirea mandatului se aprobă de către autoritatea publică tutelară, prin act administrativ, în termen de maximum 45 de zile de la data solicitării. În cazul societăţilor, actul administrativ se anexează la raportul final al comisiei de selecţie şi nominalizare privind numirile noului consiliu de administraţie şi se comunică adunării generale a acţionarilor în vederea desemnării întregului consiliu de administraţie.

Aviz AMEPIP pentru reînnoirea mandatelor administratorilor în funcție

AMEPIP este obligată să se pronunţe cu privire la solicitarea de reînnoire, respectiv să emită şi să comunice avizul conform, în termen de 10 zile de la data înregistrării raportului prevăzut la alin. 5 al art. 25 din Anexa nr. 1 a HG nr. 639/2023.

Planul de selecție

Potrivit prevederilor art 1, pct 4 si 5 din Anexa 1 a HG 639/2023 pentru aprobarea normelor metodologice de aplicare a Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, planul de selecție al membrilor consiliului de administratie de la intreprinderile publice are două componente :

* **componenta iniţială a planului de selecţie** - document de lucru care se întocmeşte de către autoritatea publică tutelară şi cuprinde, fără a se limita la acestea, scrisoarea de aşteptări, aspectele-cheie ale procedurii, calendarul, părţile responsabile şi rolurile acestora, riscurile identificate, documentele ce trebuie depuse până la numirea administratorilor;
* **componenta integrală a planului de selecţie** - document de lucru întocmit de comisia de selecţie şi nominalizare şi definitivat până la publicarea anunţului, care conţine, fără a se limita la acestea, elemente necesare precum profilul consiliului, profilul candidatului, planul de interviu, termenele aferente etapelor cuprinse între data declanşării procedurii de selecţie şi data prezentării raportului final, precum şi componenta iniţială a planului de selecţie.

Componenta inițială este elaborată cu scopul de a oferi fundament pentru componenta integrală a planului de selecție. Pe baza componentei inițiale a planului de selecție sunt propuși temeni de referință pentru expertul independent. Componenta integrală a planului de selecție va fi realizată de expertul independent recrutat.

**PROFILUL CONSILIULUI ȘI PROFILUL CANDIDATULUI**

**Profilul consiliului** – cuprinde setul de competenţe, capacităţi, trăsături şi aptitudini pe care consiliul trebuie să le deţină la nivel colectiv, având în vedere contextul organizaţional, misiunea, cerinţele exprimate în scrisoarea de aşteptări şi elementele de strategie organizaţională existente sau ce trebuie dezvoltate.

**Profilul candidatului** - cuprinde competenţele, experienţa specifică, capacităţi, trăsături şi aptitudini pe care acesta trebuie să le demonstreze, în conformitate cu misiunea şi obiectivele întreprinderii publice, precum şi cu etapa de dezvoltare a acesteia. Profilul candidatului se întocmeşte pe baza profilului consiliului, pentru a răspunde aşteptărilor acţionarilor, exprimate în scrisoarea de aşteptări.